HMPRO ส่ง 20 สาขาทั่วกรุงร่วม “ชิมช้อปใช้” อัดโปรฯเด็ดปลุกกำลังซื้อหนุนรายได้ Q4 โตทะลัก
HMPRO ส่ง 20 สาขาทั่วกรุงร่วม “ชิมช้อปใช้” อัดโปรฯเด็ดปลุกกำลังซื้อหนุนรายได้ Q4 โตทะลัก
HMPRO ส่ง 20 สาขาทั่วกรุงร่วม “ชิมช้อปใช้” อัดโปรฯเด็ดปลุกกำลังซื้อหนุนรายได้ Q4 โตทะลัก
27 ก.ย. 2562

นางสาวศิริวรรณ เปี่ยมเศรษฐสิน ผู้ช่วยกรรมการผู้จัดการ กลุ่มการตลาด บริษัท โฮม โปรดักส์ เซ็นเตอร์ จำกัด (มหาชน) หรือ HMPRO เปิดเผยว่า โฮมโปรเข้าร่วมมาตรการส่งเสริมการท่องเที่ยวภายในประเทศ “ชิม ช้อป ใช้” ของรัฐบาล โดยบริษัทเชื่อมั่นว่ามาตรการดังกล่าว จะสร้างผลกระทบด้านบวกให้กับเศรษฐกิจ และช่วยสร้างตัวเลือกในการใช้จ่ายมากขึ้น เพื่อรองรับมาตรการดังกล่าว
ทั้งนี้ โฮมโปร ได้จัดเตรียมช่องทางการชำระเงินจากแอพพลิเคชั่น “เป๋าตัง” ที่สโตร์ในกรุงเทพฯ กว่า 20 สาขา พร้อมทั้งจัดแคมเปญโปรโมชั่นไตรมาสที่ 4/62 เพื่อดึงดูดกลุ่มลูกค้า รวมไปถึงกระตุ้นกำลังซื้อสินค้าเรื่องบ้าน ให้มีความคึกคักมากกว่าเดิม
พร้อมกันนี้ได้เตรียมความพร้อมในการเข้าร่วมมาตรการดังกล่าวด้วยการลงทะเบียนสาขาของโฮมโปร ในกรุงเทพฯ เป็นตัวแทนที่เข้าร่วม จำนวน 20 สาขา ทั้งในสโตร์ใหญ่ สแตนด์อโลน รวมไปถึง สโตร์ขนาดย่อมอย่าง โฮมโปรเอส ที่ตั้งอยู่ในพื้นที่ของห้างสรรพสินค้า และคอมมูนิตี้ มอลล์ เพื่อให้กลุ่มลูกค้า สามารถจับจ่ายได้สะดวกรอบเมือง ได้แก่ สาขาพาราไดซ์พาร์ค, สาขารัชดาภิเษก, สาขาเพลินจิต,
รวมถึงสาขารามคำแหง, สาขาพระราม2, สาขาลาดพร้าว, สาขาเอกมัย-รามอินทรา, สาขาเพชรเกษม, สาขาพระราม3, สาขาเดอะพาซิโอ ลาดกระบัง, สาขาพระราม 9, สาขาเกตเวย์ เอกมัย,  สาขากัลปพฤกษ์, สาขาบิ๊กซี บางนา, สาขาเกตเวย์ บางซื่อ, สาขาจรัญสนิทวงศ์ ,สาขาศูนย์การค้าแฟชั่นไอส์แลนด์, สาขาสามย่านมิตรทาวน์ และสาขามาร์เก็ตเพลส นางลิ้นจี่
สำหรับมาตรการ ชิม ช็อป ใช้ ถือเป็นมาตรการกระตุ้นเศรษฐกิจ จากการใช้จ่ายส่งเสริมการท่องเที่ยวภายในประเทศ โดยรัฐบาลจะให้สิทธิกับคนไทย 10 ล้านคน ลงทะเบียนผ่าน www.ชิมช้อปใช้.com รับสิทธิจากแอพพลิเคชั่น “เป๋าตัง” สิทธิละ 1,000 บาท ภายใต้เงื่อนไขต้องใช้กับร้านค้าคนละจังหวัดกับบ้านเกิดในสำเนาทะเบียนบ้านปัจจุบัน นอกจากนี้ ลูกค้าที่จะซื้อสินค้าในมาตรการ “ชิม ช้อป ใช้” กับโฮมโปร สามารถชำระเงินจากแอพพลิเคชั่น “เป๋าตัง” ได้ตั้งแต่วันที่ 27 กันยายน 2562 – 30 พฤศจิกายน 2562